### Beslutningstema

Implementering af trepartsaftalen.

### Historik

KL indgik den 4. december 2024 en trepartsaftale om løn- og ansættelsesvilkår i den offentlige sektor i 2024-2026. Aftalen indeholder blandt andet et ekstraordinært lønløft til social- og sundhedsassistenter og -hjælpere i den kommunale sundheds- og ældrepleje, samt et lønløft til kommunale pædagoger på børneområdet og socialområdet.

### Sagsfremstilling

Trepartsaftalen udmønter samlet 4,23 mia. kr. til kommunerne, svarende til 2,02 pct. af lønsummen for perioden 2024-2026, til social- og sundhedsområdet samt det pædagogiske område.

Det anbefales fra Kommunernes Landsforening, at der laves en differentieret lønfremskrivningen i 2023/24, 2024/25 og 2025/26. Dvs. at budgetterne for de respektive overenskomstgrupper hæves med de aftalte ekstra ordinære stigninger fra trepartsaftalen.

Når budgettet til kommunale institutioner på områderne ændres, bør tilskuddet til private tilbud reguleres tilsvarende. Dvs. at tilskuddet, der udbetales til private institutioner justeres med årsvirkningen og udbetales med en forhøjet takst.

### Økonomi

For Tønder Kommune udgør stigninger på det kommunale område 6,2 mio. kr. i 2024, 17,0 mio. kr. i 2025 og 25,8 mio. kr. i 2026.

Lønstigningen i 2025 og 2026 er indarbejdet i det samlede budgetforslag [adresse], som danner grundlag for det videre budgetarbejde, jf. Økonomiudvalgets godkendelse, den 8. august 2024.

Hertil kommer højere takster til privat institutioner.

Som en del af midtvejsreguleringen i 2024 tilføres kommunerne 1,2 mia. kr. som følge af ændret pris- og lønudvikling i 2024, hvor forventningen til pris- og lønfremskrivningen er opjusteret fra 4,2 til 4,6 %. For Tønder Kommune betyder det 7,2 mio. kr.

### Indstilling Fagchefen for Økonomi og Løn indstiller,

|  |  |
| --- | --- |
| at | midlerne fra trepartsaftalen i 2024 udmøntes som en differentieret lønfremskrivningsprocent alt efter hvilke faggrupper der er tale om, og |
| at | tilskuddet til private institutioner i 2024 samtidig tilpasses svarende til stigningen i de kommunale budgetter. |

Beslutning fra Økonomiudvalget, 20. august 2024, pkt. 4:

Indstillingen anbefales.

Erling Dahl kan ikke følge indstillingen f.s.v.a. "2. at".

Sagen videresendes til Kommunalbestyrelsen.

### Beslutning

Indstillingen godkendt.

Liste A kan ikke følge indstillingen fsva. "2. at".